CELEX: 62022CN0046
Language: hu
Date: 2022-01-20 00:00:00
Title: C-46/22. P. sz. ügy: A Törvényszék (kibővített második tanács) T-602/15. RENV. sz., Jenkinson kontra Tanács és társai ügyben 2021. november 10-én hozott ítélete ellen Liam Jenkinson által 2022. január 20-án benyújtott fellebbezés

2022.3.14.   
            
            
               HU
            
            
               Az Európai Unió Hivatalos Lapja
            
            
               C 119/30
            
         
      A Törvényszék (kibővített második tanács) T-602/15. RENV. sz., Jenkinson kontra Tanács és társai ügyben 2021. november 10-én hozott ítélete ellen Liam Jenkinson által 2022. január 20-án benyújtott fellebbezés
      (C-46/22. P. sz. ügy)
      (2022/C 119/39)
      Az eljárás nyelve: francia
      
         Felek
      
      
         Fellebbező: Liam Jenkinson (képviselő: N. de Montigny ügyvéd)
      
         A többi fél az eljárásban: az Európai Unió Tanácsa, Európai Bizottság, Európai Külügyi Szolgálat, Eulex Kosovo
      
         A fellebbező kérelmei
      
      A fellebbező azt kéri, hogy a Bíróság:
      
                  —
               
               
                  adjon helyt a fellebbezésnek, és helyezze hatályon kívül a megtámadott ítéletet;
               
            
                  —
               
               
                  érdemben bírálja el az ügyet, és adjon helyt a felperes kereseti kérelmeinek;
               
            
                  —
               
               
                  másodlagosan, határozathozatal céljából utalja vissza az ügyet a Törvényszék elé;
               
            
                  —
               
               
                  az ellenérdekű feleket kötelezze a fellebbezési eljárás, valamint a korábbi eljárások (T-602/15; C-43/17 P; T-602/15 RENV) során felmerült valamennyi költség viselésére.
               
            
         Jogalapok és fontosabb érvek
      
      Az első fellebbezési jogalap az előterjesztett kérelmek és jogalapok téves értelmezésén alapul, amennyiben a Törvényszék nem vizsgált a jogellenességi kifogáson alapuló egyetlen kereseti kérelmet sem.
      A második fellebbezési jogalap a fellebbező által előadott ténybeli és jogi megfontolásoknak, ekként pedig a kereset tárgyának a szűkítésén alapul, amennyiben a Törvényszék kizárólag az EULEX Koszovó missziónál a fellebbező által betöltött utolsó álláshelyet elemezte.
      A harmadik fellebbezési jogalap a megtámadott ítélet azon részére irányul, amelyben az elutasítja az elsődlegesen előterjesztett első kereseti kérelmet.
      A negyedik fellebbezési jogalap az uniós tisztviselők közötti egyenlő bánásmód elvének téves alkalmazásán, valamint az EUMSZ 336. cikk megsértésén alapul, amennyiben a Törvényszék kiüresítette az uniós jogalkotó azon szándékát, hogy valamennyi munkavállaló számára biztosítsa a minimális szociális juttatásokat. A fellebbező álláspontja szerint a Törvényszék megsértette a jogállamiság fogalmát is azzal, hogy az alperesek szerződésen kívüli bármiféle felelősségét kizárta.
      Az ötödik fellebbezési jogalap arra irányul, hogy a Törvényszék elfogadhatatlanként utasította el az első fokon másodlagosan előterjesztett harmadik kereseti kérelmet. A Törvényszéknek mindenesetre hivatalból kellett volna felhoznia bizonyos imperatív jogalapokat, és érdemben kellett volna elemeznie az iratokat.